හොරණ තක්ෂිලා මධ්‍ය මහා විද්‍යාලයේ ඉදිකිරීමට යෝජිත තෙමහල් මහින්දෝදය තාක්ෂණික විද්‍යා පීඨය සඳහා මුල්ගල් තැබීමේ උත්සවයක් පසුගියදා එම විදුහල් පරිශ්‍රයේදී පැවැත්විණි.රුපියල් මිලියන 25 ක වටිනාකමින් යුත් මේ ගොඩනැගිල්ලට මුල්ගල් තැබීමේ උත්සවයේ ප්‍රධාන ආරාධිතයා වශයෙන් සහභාගි වූයේ කළුතර දිස්ත්‍රික් පාර්ලිමේන්තු මන්ත්‍රී විදුර වික්‍රමනායක මහතාය.මෙහිදී කළ කතාවේ දී විදුර වික්‍රමනායක මහතා පැවැසුවේ, උපාධිධාරින්ට රැකියා ලබාදීමේ පුළුල් වැඩසටහනක් අද රටේ ක්‍රියාත්මක බවත්, ඒ තුළ දරුවන් අතරමං නොවෙන බවත්, ගැටලුවකට ඇත්තේ දරුවන් විශාල ගණනක් එකවර එකම විෂය ධාරාවක් හැදෑරීම බවත් ය.